
Video transcript: Microsoft Stream

Yn y fideo hwn rydyn ni'n mynd i edrych ar sut i recordio'ch sgrin gan ddefnyddio Microsoft Stream, platfform fideo, tebyg i YouTube, rydych chi'n gallu cael mynediad i trwy'ch porwr. Bydd angen i chi fod wedi mewngofnodi i'ch cyfrif Microsoft prifysgol i gael mynediad iddo. Nid yw hwn ar gael gyda chyfrif personol. 
Byddai'n ddefnyddiol cael tudalen Microsoft Stream ar agor ar yr un pryd fel y gallwch chi ddilyn ymlaen – ond peidiwch â phoeni, byddwn yn dangos i chi sut i gyrraedd Stream. Ar ôl ymdrin â phob adran bydd gennym gyfnod saib lle gallwch atal y fideo a rhoi cynnig ar rai o'r nodweddion cyn symud ymlaen. 
Byddwn yn cychwyn ar dudalen Office 365, i gael mynediad i Office 365, teipiwch office.com ym mar cyfeiriad eich porwr a mewngofnodi gyda'ch manylion prifysgol, neu gallwch glicio ar fotwm Fy Apiau|O365 o fewn yr Hwb. 
Byddwn yn oedi yma er mwyn i chi allu mewngofnodi a chael mynediad i Office 365. 
Ewch i ochr chwith uchaf y dudalen, cliciwch ar y sgwariau i agor y rhestr o apiau, yna cliciwch ar 'Holl Apiau’. Naill ai sgroliwch i lawr y rhestr neu teipiwch Stream yn y maes chwilio i ddod o hyd iddo, a chliciwch arno.  
Unwaith eto byddwn yn oedi yma er mwyn i chi ddod o hyd i'r dudalen Stream. Cliciwch chwarae pan fyddwch chi'n barod i symud ymlaen. 
Nawr, gadewch i ni archwilio'r rhyngwyneb defnyddiwr! Ar frig y dudalen, mae prif ddewislen ar y chwith, a rhai llwybrau byr cyflym a chog ar gyfer eich gosodiadau ar y dde. Defnyddiwch Darganfod neu Chwilio i ddod o hyd i gynnwys newydd, neu edrychwch ar eich fideos o dan Fy Nghynnwys. 
Yn y ddewislen creu fideo gallwch uwchlwytho fideo sy'n bodoli eisoes, ond heddiw byddwn yn dewis yr opsiwn recordio’r sgrin neu fideo. Byddwch yn ymwybodol mai dim ond am 15 munud y gallwch chi recordio. 
Cliciwch ar recordio’ch sgrin neu fideo, caniatewch eich camera a'ch meicroffon os gofynnir i chi a darllenwch y rhybudd yn y bar melyn hefyd. 
Yng nghanol y sgrin fe welwch y bocs deialog recordio sgrin, ac ar y chwith isaf fe welwch cwymplen sy’n cynnwys opsiynau ar gyfer dewis eich gosodiadau camera, meicroffon a sgrin, a botwm recordio yn y canol. 
Pwyswch y botwm recordio. Yna, fe welwch opsiynau ar gyfer recordio'r sgrin gyfan, ffenest neu ap sydd gennych ar agor, neu dab Chrome. Cliciwch ar ‘Rhannu sain eich system’ os ydych am i unrhyw sain  gael ei recordio hefyd. 
Pwyswch y botwm recordio a byddwch yn gweld amserydd yn cyfri i lawr cyn i'r recordiad ddechrau. Gallwch stopio’r fideo trwy glicio ar y botwm oedi neu Stopio rhannu. Cliciwch nesaf i weld y recordiad a'i wirio. Os ydych chi'n hapus cliciwch ‘Uwchlwytho i Stream’, os nad ydych chi'n hapus, pwyswch y botwm I recordio eto. 
Pwyswch 'Uwchlwytho i Stream’, ar y sgrin nesaf tra bod y fideo yn prosesu, gallwch ychwanegu enw at y recordiad, ychwanegu disgrifiad byr a gosod yr iaith. 
Os dymunwch sicrhau bod y recordiad ar gael i bawb yn y brifysgol, cliciwch ar ‘Caniatáu i bawb yn eich cwmni weld y fideo hwn’. Gellir newid y gosodiadau hyn eto yn nes ymlaen. 
Gallwch nawr gyhoeddi eich fideo. Unwaith y byddwch chi wedi clicio ar ‘cyhoeddi’ gallwch chi wedyn, clicio ar ‘mynd i fideo’. 
Gallwch chi chwarae'r fideo yma, rhannu, hoffi ac ychwanegu at eich rhestr wylio.  
Cliciwch ar y tri dot a gwasgwch diweddaru manylion y fideo. Ar y sgrin hon gallwch olygu prif fanylion y fideo, gan gynnwys y mân-lun, ychwanegu pobl benodol fel y gallant weld y fideo, caniatáu i bawb ei weld, a rhannu'r fideo. 
Pwyswch rhannu, nodwch mai dim ond pobl awdurdodedig a grwpiau all weld y fideo a rennir. Cliciwch ar ‘copi’ ac ychwanegwch y ddolen i'ch e-bost neu sgwrs Teams. 
A dyna fe. Rydych chi wedi creu fideo byr o'ch sgrin a'i rannu â phobl eraill.

Source: Microsoft Stream (https://uwtsd.hosted.panopto.com/Panopto/Pages/Viewer.aspx?id=5f19b3aa-72cc-41a6-99dd-aee20112c1ee)

